ai4bharat/Pralekha huggingface dataset:
ইস্পাতমন্ত্রক
পরিবেশ-বান্ধব ইস্পাত তৈরির লক্ষ্যে ইস্পাত শিল্পগুলিকে একযোগে কাজ করার আবেদন : ধর্মেন্দ্র প্রধান
নয়াদিল্লি, ২২ নভেম্বর, ২০১৯
পরিবেশ-বান্ধব ইস্পাত তৈরির লক্ষ্যে ইস্পাত শিল্পের সঙ্গে যুক্তদের একযোগে কাজ করার আহ্বান জানিয়েছেন পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান। ভারতীয় ইস্পাত সংস্থা  আয়োজিত আইএসএ স্টিল কনক্লেভ ২০১৯ – এ বক্তব্য রাখার সময় বৃহস্পতিবার তিনি বলেন, দায়িত্বশীল দেশ হিসাবে জলবায়ু পরিবর্তনের মোকাবিলা করা আমাদের দায়িত্ব। আমরা পুনর্নবীকরণযোগ্য জ্বালানি উৎপাদনের লক্ষ্যমাত্রা ৪৫০ গিগাওয়াট ধার্য করেছি। পরিবেশ-বান্ধব ইস্পাত নির্মাণের উদ্দেশ্যে দেশের শিল্প সংস্থাগুলিকে কাজ করার তিনি আহ্বান জানিয়েছেন। মন্ত্রী বলেন, পূর্ব ভারতে প্রধানমন্ত্রী ঊর্জা গঙ্গা প্রকল্পের সমস্ত ইস্পাত কারখানাগুলিকে ঊর্জা গঙ্গা প্রকল্পের মাধ্যমে গ্যাস সরবরাহের উদ্যোগ গ্রহণ করার পরামর্শ দিয়েছেন তিনি। মন্ত্রী আরও বলেন, শিল্প বিপ্লব ৪.০ বিগডেটা ডিজিটাইলেজেশন, কৃত্রিম মেধার মাধ্যমে দেশের অর্থনীতি ও সমাজে পরিবর্তন আসছে।
দেশে ইস্পাতের ব্যবহার প্রসঙ্গে শ্রী প্রধান বলেন, ভারতে এর ব্যবহার বৃদ্ধি পাচ্ছে। আমরা সঠিকভাবে ইস্পাত ব্যবহারের বিষয় ‘ইস্পাতই ইরাদা’ কর্মসূচি চালু করেছি। দেশের পরিকাঠামোয় ১০০ লক্ষ কোটি টাকা বিনিয়োগের পরিকল্পনা রয়েছে। এর ফলে, ইস্পাতের ব্যবহার বৃদ্ধি পাবে। ভারতীয় অর্থনীতি হ’ল উপভোক্তা-নির্ভর। যেহেতু, অর্থনীতির আকার বাড়ছে, ইস্পাতের ব্যবহারও সেই মতো বৃদ্ধি পাচ্ছে। মন্ত্রী বলেন, ইস্পাত শিল্পে আমরা কেন রপ্তানি করতে পারছি না, তার কোনও কারণ নেই। আমাদের দেশ গঠন করার লক্ষ্যে ইস্পাত শিল্পের প্রসার ঘটানো উচিত। আর এভাবেই ভারত ইস্পাত রপ্তানি করতে সক্ষম হবে। আরসিইপি-তে যোগদান না করার সিদ্ধান্ত প্রসঙ্গে মন্ত্রী বলেন, এর ফলে ইস্পাত শিল্পের সুবিধা হবে।
SSS/CB/SB
(Visitor Counter : 43
কেন্দ্রীয়মন্ত্রিসভা
নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরিতে কেন্দ্রীয় মন্ত্রিসভার অনুমোদন
নতুন দিল্লি, ২৫শে মে, ২০২১
প্রধানমন্ত্রী শ্রী নরেন্দ্র মোদীর পৌরহিত্য কেন্দ্রীয় মন্ত্রিসভার বৈঠকে স্বরাষ্ট্র মন্ত্রকের একটি প্রস্তাব অনুমোদিত হয়েছে।
এই প্রস্তাব অনুযায়ী নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরি করা হবে।
ন্যাশনাল ডিজাস্টার রেসপন্স ফোর্স অ্যাকাডেমি বা এনডিআরএফ অ্যাকাডেমির নির্দেশক এই সংস্থার পুরো দায়িত্বে থাকবেন। উচ্চপদস্থ অভিজ্ঞ একজন আধিকারিক সংস্থার চাহিদা অনুযায়ী তার কাজকর্ম পরিচালনা করবে।
এই অ্যাকাডেমিতে এনডিআরএফ, এসডিআরএফ, সিডি ভলেন্টিয়াস, বিপর্যয় মোকাবিলার জন্য সার্ক গোষ্ঠীভুক্ত দেশগুলির বিভিন্ন বাহিনীর থেকে প্রতিবছর ৫০০০ এর বেশি সদস্যকে এখানে প্রশিক্ষণ দেওয়া হয়।
চাহিদা অনুযায়ী এখানে প্রশিক্ষণ কর্মসূচীর পরিবর্তন ঘটানো হয়। জাতীয় বিপর্যয় মোকাবিলা বাহিনী বা এনডিআরএফ, রাজ্য বিপর্যয় মোকাবিলা বাহিনী বা এসডিআরএফ –এর সদস্যরা সহ অন্যান্য বিভিন্ন সংস্থার সদস্যদের এখান থেকে উন্নতমানের প্রশিক্ষণ দেওয়া হয়ে থাকে।
প্রেক্ষাপট:
ন্যাশনাল ডিজাস্টার রেসপন্স ফোর্স অ্যাকাডেমি ২০১৮ সালে নাগপুরে স্থাপিত হয়। ন্যাশনাল সিভিল ডিফেন্স কলেজ  –কে এই প্রতিষ্ঠানের সঙ্গে যুক্ত করা হয়। অ্যাকাডেমির মূল ভবনটি তৈরি করার কাজ চলছে।
এখন এনসিডিসি-র ভবন থেকে অ্যাকাডেমির কাজকর্ম পরিচালিত হচ্ছে।
জাতীয় বিপর্যয় মোকাবিলা বাহিনী, রাজ্য বিপর্যয় মোকাবিলা বাহিনী, অসামরিক প্রতিরক্ষা দপ্তরের স্বেচ্ছাসেবক বা সিভিল ডিফেন্স ভলেন্টিয়ারদের এখান থেকে আন্তর্জাতিকমানের প্রশিক্ষণ দেওয়া হয়।
সার্ক গোষ্ঠীভুক্ত দেশগুলি সহ অন্যান্য দেশের বিপর্যয় মোকাবিলা বাহিনীর সদস্যরাও এখান থেকে প্রশিক্ষণ পান।
CG/CB/SFS
(
খাদ্যপ্রক্রিয়াকরণশিল্পমন্ত্রক
২৩টি রাজ্য ও কেন্দ্রশাসিত অঞ্চলে ৩৭টি মেগা ফুড পার্কের প্রস্তাব অনুমোদিত
নতুনদিল্লি, ১৬ই সেপ্টেম্বর, ২০২০
খাদ্য প্রক্রিয়াকরণ শিল্পের আধুনিক পরিকাঠামো তৈরিতে খাদ্য প্রক্রিয়াকরণ শিল্প মন্ত্রক ২০০৮ সাল থেকে মেগা ফুড পার্ক স্কিম বাস্তবায়িত করছে। এখন প্রধানমন্ত্রী কিষাণ সম্পদ যোজনার আওতায় এই প্রকল্পকে যুক্ত করা হয়েছে। এর মূল উদ্দেশ্য হল কৃষি ক্ষেত্র থেকে বাজার পর্যন্ত আধুনিক পরিকাঠামো গড়ে তোলা।
এ পর্যন্ত মন্ত্রক ২৩টি রাজ্যে ও কেন্দ্র শাসিত অঞ্চলে ৩৭টি মেগা ফুড পার্ক তৈরির অনুমোদন দিয়েছে। ১৯টি মেগা ফুড পার্ক কাজ শুরু করেছে। সরকার পরিকল্পনা করেছে মোট ৪২টি পার্ক গড়ে তোলা হবে। মেগা ফুড পার্কগুলির প্রতিটিতে প্রত্যক্ষ ও পরোক্ষ ভাবে ৫০০০ কর্মসংস্থান সৃষ্টি হবে। এই পার্ক গুলিতে মূল প্রক্রিয়াকরণের জায়গায় এবং শস্য সংগ্রহের জায়গাটি থাকবে সেন্ট্রাল প্রসেসিং সেন্টারের মধ্যে।
প্রত্যেক প্রকল্পের মোট খরচের  ৫০%-র সর্বোচ্চ পরিমাণ ৫০ কোটি টাকা। তবে পার্বত্য রাজ্য ও কেন্দ্র শাসিত অঞ্চলের ক্ষেত্রে তা ৭৫% বলে বিবেচিত হবে। সেন্ট্রাল প্রসেসিং সেন্টারের জন্য মোট জমি হবে ৫০ একর।
যে ১৯টি মেগা ফুড পার্ক কাজ শুরু করেছে তার মধ্যে পশ্চিমবঙ্গের মুর্শিদাবাদের জঙ্গীপুর মেগা ফুড পার্কে প্রত্যক্ষভাবে কাজ পেয়েছেন ৫২ জন , এছাড়া পরোক্ষ ভাবে কাজ পেয়েছেন ৪২১জন । ত্রিপুরার পশ্চিম ত্রিপুরা জেলার শিকারিয়া মেগা ফুড পার্ক-এ প্রত্যক্ষভাবে কাজ পেয়েছেন ৫০ জন , এছাড়া পরোক্ষ ভাবে কাজ পেয়েছেন ২৫০জন । দেশে ১৯টি পার্কে প্রত্যক্ষভাবে কাজ পেয়েছেন মোট ২০হাজার৯শো ৭২ জন , এছাড়া পরোক্ষ ভাবে কাজ পেয়েছেন মোট ৬লক্ষ ৩৮ হাজার ১শো ৫৭জন ।
লোকসভায় মঙ্গলবার এক প্রশ্নের লিখিত জবাবে এই তথ্য জানিয়েছেন, খাদ্য প্রক্রিয়াকরণ প্রতিমন্ত্রী শ্রী রামেশ্বর তেলী।
CG/CB
(Visitor Counter : 111
প্রধানমন্ত্রীরদপ্তর
অবসরপ্রাপ্ত নায়েক ভৈরোঁ সিং-এর প্রয়াণে প্রধানমন্ত্রীর শোক প্রকাশ
নয়াদিল্লি, ১৯ ডিসেম্বর, ২০২২
প্রধানমন্ত্রী শ্রী নরেন্দ্র মোদী অবসরপ্রাপ্ত নায়েক ভৈরোঁ সিং-এর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“অবসরপ্রাপ্ত নায়েক ভৈরোঁ সিং-কে রাষ্ট্রের জন্য তাঁর কর্তব্য পালনের কারনে দেশ সর্বদা মনে রাখবে। তিনি আমাদের দেশের ইতিহাসে এক গুরুত্বপূর্ণ অধ্যায় তাঁর সাহসিকতা প্রদর্শন করেছেন। তাঁর প্রয়াণে আমি শোকাহত। শোকের এই আবহে তাঁর পরিবারের সদস্যদের সমবেদনা জানাই। ওঁ শান্তি।”
PG/CB/NS
(
তথ্যওসম্প্রচারমন্ত্রক
নিঁখোজ ছেলেকে বাবা-মায়ের কাছে ফিরিয়ে দিতে বড় ভূমিকা নিল দূরদর্শন কলকাতা
কলকাতা, ১৭ সেপ্টেম্বর, ২০১৯
দূরদর্শন কলকাতা- ডিডি বাংলার আঞ্চলিক সংবাদের ভিত্তিতে এক নিঁখোজ ছেলেকে ফিরে পেলো তার পরিবার। ডিডি বাংলার খবর দেখে এক পিতা-মাতা দীর্ঘ ১৯ মাস পর তাঁদের নিঁখোজ ছেলে সাহিলের হদিশ পেয়েছেন। আহিরিটোলার বাসিন্দা, একটি বহুজাতিক ক্যুরিয়ার পরিষেবা সংস্হার গাড়ির চালক কার্তিক সাউ গত শনিবার বাড়িতে তাঁর পত্নী সুমন সাউয়ের সঙ্গে বসে দূরদর্শন বাংলার রাত্রি ১০টার খবর দেখছিলেন। খবর দেখার সময় কার্তিক সাউ নির্মল হৃদয় নামে নদীয়ার একটি অনাথ আশ্রমের অন্যান্য আবাসিকদের সঙ্গে তাঁর ছেলেকে দেখতে পান। রাজ্য রেশন চাষ দপ্তরের কর্মী শ্রী মোসলেম মুন্সি এই অনাথ আশ্রমটি দেখভাল করে থাকেন। খবরে ছেলেকে দেখতে পেয়েই কার্তিক সাউ কলকাতা পুলিশের সদর দপ্তর লালবাজারে মানব পাচার দমন শাখার সঙ্গে যোগাযোগ করেন। উল্লেখ করা যেতে পারে, মানসিক প্রতিবন্ধী সাহিল নিঁখোজ হওয়ার পরই তার বাবা কার্তিক জোড়াবাগান পুলিশ থানায় লিখিত অভিযোগ দাখিল করেন। পরে জোড়াবাগান থানার পক্ষ থেকে সাহিলের নিঁখোজ হওয়ার অভিযোগ মানব পাচার দমন শাখার হাতে তুলে দেওয়া হয়। এই শাখা ২০১৭র ১০ই ফেব্রুয়ারী থেকে নিঁখোজ সাহিলের সন্ধান চালাচ্ছিলো। ডিডি বাংলার খবরের সূত্র ধরে মানব পাচার দমন শাখা দূরদর্শনের জেলা সাংবাদিকের সঙ্গে যোগাযোগ করে ওই অনাথ আশ্রমের বিষয়ে খোঁজখবর নেয় এবং অবশেষে সাহিলের হদিশ পাওয়া যায়।
এরপর সাহিলের বাবা কার্তিক সাউয়ের সঙ্গে মানব পাচার দমন শাখার পক্ষ থেকে যোগাযোগ করে ছেলের হদিশ পাওয়ার খবর জানানো হয়। ১৫ই সেপ্টেম্বর রবিবার কার্তিক ও তাঁর স্ত্রী নদীয়ার নাকাশিপাড়ার ওই অনাথ আশ্রমে ছুটে যান এবং ছেলের সঙ্গে মিলিত হন।
নদীয়া জেলা প্রশাসন করিমপুর থেকে গত বছর সাহিলকে উদ্ধার করে। প্রাথমিকভাবে তাকে একটি হোমে রাখা হয়। পরে তাকে জেলা শিশু কল্যাণ কমিটির উদ্যোগে নির্মল হৃদয় অনাথ আশ্রমে স্হানান্তরিত করা হয়।
CG/ BD/NS
(Visitor Counter : 12
প্রধানমন্ত্রীরদপ্তর
অসমের রাজ্যপাল, মুখ্যমন্ত্রী এবং রাজ্য মন্ত্রিসভার সদস্যদের দিল্লির তিনটি প্রসিদ্ধ জায়গা সফরের প্রশংসা প্রধানমন্ত্রীর
নয়াদিল্লি, ১৯ মার্চ, ২০২৩
অসমের রাজ্যপাল শ্রী গুলাব চাঁদ কাটারিয়া, মুখ্যমন্ত্রী হেমন্ত বিশ্বশর্মা এবং তাঁর মন্ত্রিসভার সদস্যরা দিল্লির তিনটি প্রসিদ্ধ জায়গা- জাতীয় যুদ্ধ স্মারক, জাতীয় পুলিশ স্মারক এবং প্রধানমন্ত্রী সংগ্রহালয় পরিদর্শন করার জন্য প্রশংসা করেছেন প্রধানমন্ত্রী শ্রী নরেন্দ্র মোদী।
রাজ্যপালের এক ট্যুইটের উত্তরে প্রধানমন্ত্রী ট্যুইট করে বলেন;
“@Gulab_kataria Ji, মুখ্যমন্ত্রী @himantabiswa Ji এবং অসম সরকারের মন্ত্রীদের দিল্লির তিনটি প্রসিদ্ধ জায়গা- জাতীয় যুদ্ধ স্মারক, জাতীয় পুলিশ স্মারক এবং প্রধানমন্ত্রী সংগ্রহালয় পরিদর্শন এক প্রশংসনীয় উদ্যোগ।”
PG/AB/NS
(
বিজ্ঞানওপ্রযুক্তিমন্ত্রক
ন্যাটমো, কোভিড – ১৯ ড্যাশবোর্ডের সর্বশেষ চতুর্থ সংস্করণটি প্রকাশ করেছে
নতুন দিল্লি, ০৬ই, জুলাই, ২০২০
কেন্দ্রীয় বিজ্ঞান ও প্রযুক্তি মন্ত্রকের অধীনস্থ ন্যাশনাল অ্যাটলাস অ্যান্ড থেমাটিক ম্যাপিং অর্গানাইজেশন  কোভিড – ১৯ এর ড্যাশবোর্ডের সর্বশেষ চতুর্থ সংস্করণ প্রকাশ করেছে। নতুন এই ড্যাশবোর্ডে যে সব বৈশিষ্টগুলি রয়েছে, সেগুলি হল –
১) কোভিড – ১৯ সংক্রান্ত বিস্তারিত তথ্য পেতে চাইলে ব্যবহারকারীরা একটি ম্যাপ উইন্ডোর মধ্য দিয়ে ঢুকতে পারবেন।
২) কোভিড পরিসংখ্যানঃ- এই মানচিত্রে রাজ্য এবং জেলা ভিত্তিক সংক্রমিতের সংখ্যা, কতজন সুস্থ হয়েছেন, মৃত্যুর সংখ্যার এবং হার, সুস্থ হয়ে ওঠার হার সংক্রান্ত যাবতীয় তথ্য পাওয়া যাবে। হাসপাতাল, পরীক্ষাগার এবং ব্লাডব্যাঙ্কের মতো স্বাস্থ্য পরিষেবার খবরও ব্যবহারকারীরা এখান থেকে জানতে পারবেন।
৩) ড্রিলডাউনঃ- তথ্য পাওয়ার ক্ষেত্রে ড্রিলডাউনের পদ্ধতিতে একজন ব্যবহারকারী একটি নির্দিষ্ট রাজ্যকে বাছাই করে, সেই রাজ্যের জেলাভিত্তিক কোভিড সংক্রমণের ঘটনা ও স্বাস্থ্য পরিষেবার বিষয়ে বিস্তারিত তথ্য জানতে পারবেন। এ ছাড়াও জুম করে কোনো নির্দিষ্ট স্বাস্থ্য পরিষেবার বিষয়ে প্রয়োজনীয় তথ্য পাওয়া যাবে। পরিচিত ব্যক্তিত্বদের ঠিকানা এবং শহর বা গ্রাম, কোথায় তারা থাকেন, সেই তথ্যও সহজেই পাওয়া যাবে।
৪) শেষ ১৪ দিনে রাজ্যগুলির পরিসংখ্যান একটি তালিকার মাধ্যমে বিস্তারিতভাবে পাওয়া যাবে। যে দুটি রাজ্যে সব থেকে বেশি সংক্রমণের ঘটনা ঘটেছে, মানচিত্রটি খুললেই প্রথমে সেই রাজ্যগুলির বিষয়ে বিস্তারিত তথ্য পাওয়া যাবে। এর পর ড্রপডাউন পদ্ধতিতে ব্যবহারকারী যে রাজ্যের বিষয়ে তথ্য চাইবেন, সেই রাজ্যের পূর্ণাঙ্গ তথ্য স্ক্রীনে ভেসে উঠবে।
সারা বিশ্বজুড়ে কোভিড – ১৯ মহামারী একটি স্বাস্থ্য বিপর্যয়ে পরিণত হয়েছে। পৃথিবীর ২১৭টি রাষ্ট্রে এই মহামারির ফলে অভূতপূর্ব সঙ্কট দেখা দিয়েছে। ভারতও তার ব্যতিক্রম নয়। ৩০শে জানুয়ারী ভারতে প্রথম কোভিড সংক্রমণ ধরা পড়ে। এর পর যে উদ্বেগজনক পরিস্থিতি তৈরি হয়, তার বিরূপ প্রতিক্রিয়া মোকাবিলা করার জন্য কেন্দ্র, নানা পদক্ষেপ গ্রহণ করেছে। স্বাস্থ্য পরিকাঠামোতে এই মহামারীর ফলে বেশ সমস্যা দেখা দিয়েছে। সামাজিক আতঙ্ককে নিয়ন্ত্রণ করার জন্য সচেতনতামূলক প্রচার চালানো হচ্ছে।
এই পরিস্থিতিতে মানুষকে উদ্বেগ থেকে মুক্তি দিতে ড্যাশবোর্ডের মাধ্যমে প্রকৃত তথ্য প্রকাশ করাই সবথেকে ভালো উপায়। ন্যাটমো, ১৪ই এপ্রিল, বিজ্ঞান ও প্রযুক্তি মন্ত্রকের জিওস্পেশাল গ্রুপের পরামর্শ অনুযায়ী কোভিড – ১৯ ড্যাশবোর্ড প্রকাশ করে। এই প্রসঙ্গে উল্লেখযোগ্য, অন্য যে সব কোভিড ড্যাশবোর্ডগুলি রয়েছে, সেখানে রাজ্য এবং জেলাভিত্তিক কোভিড সংক্রমিতদের তথ্যই কেবল দেওয়া হয়। কিন্তু ন্যাটমো, তার ড্যাশবোর্ডে স্বাস্থ্য পরিকাঠামোগত বিভিন্ন তথ্য দেওয়ায়, জনসাধারণ তার থেকে উপকৃত হন। পরিস্থিতির পরিবর্তন ঘটার সঙ্গে সঙ্গে বিষয় ভিত্তিক তথ্য পাওয়ার পর এই কোভিড – ১৯ ড্যাশবোর্ডটিতে পরিবর্তন ঘটানো হয়।
কোভিড – ১৯ মহামারি, খুব কম সময়ের মধ্যে দ্রুত ছড়িয়ে পড়েছে। ভৌগলিক, সামাজিক ও আর্থিক বিষয়গুলিকে বিবেচনা করে, এই মহামারির কারণ এবং এর প্রভাবের বিষয়ে বিস্তারিতভাবে এই ড্যাশবোর্ডের মাধ্যমে মূল্যায়ন করা যাবে। যার ফলে ভবিষ্যতে এই ভয়ঙ্কর অসুখটির মোকাবিলা করতে আমাদের সুবিধা হবে।
(CG/CB/SFS
স্বাস্থ্যওপরিবারকল্যাণমন্ত্রক
টিকাকরণ অভিযানের তৃতীয় পর্যায়ে ১৮ থেকে ৪৪ বছর বয়সী সুবিধাভোগীদের জন্য ১ কোটিরও বেশি টিকার ডোজ দেওয়ার মাধ্যমে ভারত এক উল্লেখযোগ্য মাইল ফলক অর্জন করেছে
নতুন দিল্লি, ২৪ মে, ২০২১
কোভিড-১৯ অতিমারির বিরুদ্ধে লড়াইয়ে ভারত আজ এক উল্লেখযোগ্য মাইল ফলক লাভ করেছে টিকাকরণ অভিযানের তৃতীয় পর্যায়ের আওতায় ১৮ থেকে ৪৪ বছর বয়সী ১ কোটি ৬ লক্ষ ২১ হাজার ২৩৫ জনকে টিকার ডোজ দেওয়া হয়েছে। কোভিড-১৯ মোকাবিলায় ভারত সরকারের গুরুত্বপূর্ণ ৫টি কৌশলের মধ্যে অন্য হলো টিকাকরণ। কোভিড-১৯ টিকাদানের তৃতীয় পর্যায়ের গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। এপর্যন্ত পশ্চিমবঙ্গে ১৮ থেকে ৪৪ বছর বয়সী ১ লক্ষ ৯৮ হাজার ৭৩৪ জনকে কোভিড টিকার ডোজ দেওয়া হয়েছে।
দেশব্যাপী টিকাকরণ অভিযানের আওতায় আজ সকাল ৭টা পর্যন্ত পাওয়া তথ্য অনুযায়ী ২৮ লক্ষ ১৬ হাজার ৭২৫টি টিকাকরণ পর্বের মাধ্যমে মোট ১৯ কোটি ৬০ লক্ষ ৫১ হাজার ৯৬২ জনকে টিকা দেওয়া হয়েছে। এর মধ্যে ৯৭ লক্ষ ৬০ হাজার ৪৪৪ জন স্বাস্থ্য কর্মীকে প্রথম ডোজ, ৬৭ লক্ষ ৬ হাজার ৮৯০ জন স্বাস্থ্য কর্মীকে দ্বিতীয় ডোজ, ১ কোটি ৪৯ লক্ষ ৯১ হাজার ৩৫৭ জন প্রথম সারির কর্মীকে প্রথম ডোজ এবং ৮৩ লক্ষ ৩৩ হাজার ৭৪৪ জন প্রথম সারির কর্মীকে দ্বিতীয় ডোজ দেওয়া হয়েছে। ৪৫ থেকে ৬০ বছর বয়সী ৬ কোটি ৯ লক্ষ ১১ হাজার ৭৫৬ জন সুবিধাভোগীকে প্রথম ডোজ, ৯৮ লক্ষ ১৮ হাজার ৩৮৪ জন সুবিধাভোগীকে দ্বিতীয় ডোজ দেওয়া হয়েছে। ১৮ থেকে ৪৪ বছর বয়সী ১ কোটি ৬ লক্ষ ২১ হাজার ২৩৫ জন সুবিধাভোগীকে প্রথম ডোজ দেওয়া হয়েছে। পাশাপাশি ৬০ বছরের বেশী বয়সী ৫ কোটি ৬৬ লক্ষ ৪৫ হাজার ৪৫৭ জন সুবিধাভোগীকে প্রথম ডোজ ও ১ কোটি ৮২ লক্ষ ৬২ হাজার ৬৬৫ জন সুবিধাভোগীকে দ্বিতীয় ডোজ দেওয়া হয়েছে।
দেশের ১০টি রাজ্যে টিকাকরণের হার ৬৬.৩০ শতাংশ। গত ১১ দিন ধরে ভারতে দৈনিক আরোগ্যলাভের সংখ্যা দৈনিক সংক্রমণের চেয়ে বেশি। ২৪ ঘণ্টায় ৩ লক্ষ ২ হাজার ৫৪৪ জন সুস্থ হয়েছেন। দেশে এপর্যন্ত ২ কোটি ৩৭ লক্ষ ২৮ হাজার ১১ জন সুস্থ হয়েছেন। জাতীয় আরোগ্যের হার ৮৮.৬৯ শতাংশ। ১০টি রাজ্যে নতুন করে আরোগ্যলাভের হার ৭২.২৩ শতাংশ।
গত ৮ দিন ধরে দেশে দৈনিক সংক্রমণের সংখ্যা ৩ লক্ষের নীচে রয়েছে। ২৪ ঘণ্টায় নতুন করে করোনা আক্রান্ত হয়েছেন ২ লক্ষ ২২ হজার ৩১৫ জন। ১০টি রাজ্যে গত ২৪ ঘণ্টায় সংক্রমণের হার ৮১.০৮ শতাংশ। তামিলনাড়ুতে একদিনে ৩৫ হাজার ৪৮৩ এবং মহারাষ্ট্রে ২৬ হাজার ৬৭২ জন নতুন করে আক্রান্ত হয়েছেন। দেশে সক্রিয় রোগীর সংখ্যা ক্রমশই কমছে। ভারতে এখন মোট সক্রিয় রোগীর সংখ্যা ২৭ লক্ষ ২০ হাজার ৭১৬ জন।
দেশে মৃত্যুর হার ১.১৪ শতাংশ দাঁড়িয়েছে। ২৪ ঘণ্টায় আরও ৪ হাজার ৪৫৪ জনের মৃত্যু হয়েছে। ১০টি রাজ্যে ২৪ ঘণ্টায় মৃত্যুর হার ৭৯.৫২ শতাংশ। মহারাষ্ট্রে একদিনে ১ হাজার ৩২০ এবং কর্ণাটকে ৬২৪ জনের মৃত্যু হয়েছে।
CG/SS/SKD/
(
নারীওশিশুবিকাশমন্ত্রক
বেসরকারি সংস্হায় কর্মরত মহিলাদের কর্মক্ষেত্রে নিরাপত্তা সুনিশ্চিত করতে কোম্পানিজ  আইনে সংশোধন
নয়াদিল্লি, ১৪ আগস্ট, ২০১৮
বেসরকারি সংস্হায় কর্মরত মহিলাদের স্বার্থে কর্মক্ষেত্রে নিরাপত্তা সুনিশ্চিত করতে কেন্দ্রীয় মহিলা ও শিশু কল্যাণ মন্ত্রকের পক্ষ থেকে কর্পোরেট বিষয়ক মন্ত্রীকে প্রতিটি সংস্হার ডাইরেক্টর রিপোর্টে কর্মক্ষেত্রে মহিলাদের যৌন নিগ্রহ  আইন রূপায়ন সম্পর্কে তথ্য প্রকাশের বিষয়টি বাধ্যতামূলক করার জন্য অনুরোধ করা হয়েছিল। এর প্রেক্ষিতেই, কর্পোরেট বিষয়ক মন্ত্রক গত ৩১ জুলাই এক বিজ্ঞপ্তির মাধ্যমে কোম্পানিজ  আইন, ২০১৪ সংশোধন করে নতুন একটি ধারা সেখানে যুক্ত করেছে। ঐ ধারায় বলা হয়েছে, কর্মক্ষেত্রে মহিলাদের যৌন নিগ্রহ  আইন, ২০১৩ অনুযায়ী কোম্পানীকে তার নিজস্ব অভিযোগ নিস্পত্তি কমিটি গঠন সম্পর্কে বিবৃতি দিয়ে জানাতে হবে।
এ ব্যাপারে কর্পোরেট বিষয়ক মন্ত্রীকে ধন্যবাদ জানিয়ে শ্রীমতি মেনকা সঞ্জয় গান্ধী বলেছেন, বেসরকারি ক্ষেত্রে কর্মক্ষেত্রে মহিলাদের নিরাপত্তা সুনিশ্চিত করার লক্ষ্যে এটি একটি বড় পদক্ষেপ। নথীভুক্ত বা তালিকাভুক্ত বেসরকারি সংস্হাগুলির পরিচালন পর্ষদের রিপোর্টেও ঐ আইন রূপায়ন সংক্রান্ত তথ্য প্রকাশের বিষয়টিকে অন্তর্ভুক্ত করার জন্য সেবিকে অনুরোধ করা হবে বলে শ্রীমতি গান্ধী জানান। নতুন এই নিয়মের ফলে কর্মক্ষেত্রে মহিলাদের নিরাপত্তার বিষয়টি কার্যকর করার বিষয়টি বিভিন্ন সংস্হার নির্দেশকদের কাছে আবশ্যক হয়ে উঠবে।
CG/BD/NS/…
(Visitor Counter : 68
রাষ্ট্রপতিরসচিবালয়
সর্দার বল্লভভাই প্যাটেলকে তাঁর জন্মবার্ষিকীতে পুস্পার্ঘ্য অর্পণ করে শ্রদ্ধা জানালেন রাষ্ট্রপতি
নয়াদিল্লি, ০১ নভেম্বর, ২০১৮
রাষ্ট্রপতি শ্রী রামনাথ কোবিন্দ বুধবার রাষ্ট্রপতি ভবনে সর্দার বল্লভভাই প্যাটেলের জন্মবার্ষিকীতে তাঁকে পুস্পার্ঘ্য অর্পণ করে শ্রদ্ধা জানান। রাষ্ট্রপতি ভবনের অন্যান্য আধিকারিক ও কর্মীরাও সর্দার প্যাটেলের প্রতিকৃতিতে পুস্পার্ঘ্য অর্পণ করে শ্রদ্ধা জানান।
এর আগে, সকালে নতুন দিল্লির প্যাটেল চকে সর্দার বল্লভভাই প্যাটেলের মূর্তিতে পুস্পার্ঘ্য অর্পণ করে রাষ্ট্রপতি শ্রদ্ধা জানান।
CG/BD/NS/…
(Visitor Counter : 76
স্বরাষ্ট্র মন্ত্রক
ভারতে মার্কিন রাষ্ট্রদূত স্বরাষ্ট্র প্রতিমন্ত্রী কিরেন রিজিজু-র সঙ্গে সাক্ষাৎ করেছেন
নয়াদিল্লি, ১৩ আগস্ট, ২০১৮
ভারতে মার্কিন রাষ্ট্রদূত মিস্টার কেনেথ আই জাস্টার দূতাবাসের আধিকারিকদের সঙ্গে নিয়ে আজ নতুন দিল্লীতে স্বরাষ্ট্র প্রতিমন্ত্রী কিরেন রিজিজু-র সঙ্গে সাক্ষাৎ করেছেন। তাঁরা বিশ্বের দুই বৃহত্তম গণতন্ত্র হিসাবে সন্ত্রাসবাদের বিরোধীতায় এবং বিশ্বশান্তি রক্ষায় ভারত এবং মার্কিন যুক্তরাষ্ট্রের দৃঢ় অবস্হানের প্রতি পুনরায় তাদের বিশ্বাস ব্যক্ত করেন। এই প্রসঙ্গে কেনেথ জাস্টার দুই দেশের মধ্যে অভ্যন্তরীণ নিরাপত্তা বিষয়ে আলোচনা চালিয়ে যাওয়ার আগ্রহ প্রকাশ করে। এছাড়া ভারত এবং মার্কিন যুক্তরাষ্ট্রের মধ্যে দ্বিপাক্ষিক সম্পর্ক আরও শক্তিশালী করার বিষয়েও তাঁরা আলোচনা করেন।
CG/PB/NS/…
(Visitor Counter : 19
প্রতিরক্ষামন্ত্রক
২৯ জন নার্সিং ক্যাডেট মিলিটারি নার্সিং সার্ভিসে লেফটেন্যান্ট পদমর্যাদায় নিযুক্ত হয়েছেন
নতুন দিল্লি, ১৪ অক্টোবর, ২০২১
উল্লেখযোগ্য বিষয় সমূহ-সেনা হাসপাতালে নার্সিং কলেজ আয়োজিত অনুষ্ঠানে বিএসসি অনার্স নার্সিং এর চতুর্থ ব্যাচকে নিয়োগপত্র প্রদানসেনা হাসপাতাল -এর কমান্ড্যান্ট করোনার বিরুদ্ধে লড়াই করা প্রথম শ্রেণীর কর্মীদের ভূমিকার কথা উল্লেখ করেননতুন লেফটেন্যান্টদের আধুনিক ওষুধপত্রের সাথে নার্সিং এর সর্বশেষ উন্নয়ন সম্পর্কে যোগাযোগ রাখতে আহ্বান জানানো হয়
দিল্লি ক্যান্টনমেন্টের সেনা হাসপাতাল -এ আজ কলেজ অব নার্সিং- এর উদ্যোগে বিএসসি অনার্স নার্সিং ব্যাচের শিক্ষার্থীদের নিয়োগ সংক্রান্ত অনুষ্ঠানের আয়োজন করা হয়। অনুষ্ঠানে প্রধান অতিথি হিসেবে উপস্থিত ছিলেন সেনা হাসপাতালের কমান্ডেন্ট লেফটেন্যান্ট জেনারেল জয় চ্যাটার্জি। মিলিটারি নার্সিং সার্ভিসের অতিরিক্ত মহানির্দেশক মেজর জেনারেল স্মিতা দেবরানী নিয়োগপ্রাপ্ত নার্সদের শপথ বাক্য পাঠ করান। আজকের এই অনুষ্ঠানে ২৯ জন নার্সিং ক্যাডেট'কে লেফটেন্যান্ট হিসেবে নিয়োগ করা হয়। এদের দেশের বিভিন্ন সেনা হাসপাতালে নিয়োগ করা হবে।
লেফটেন্যান্ট জেনারেল জয় চ্যাটার্জি তাঁর ভাষণে নতুন নিয়োগপ্রাপ্ত নার্সিং আধিকারিকদের অভিনন্দন জানান। সেই সঙ্গে তাঁদের সেবার ঐতিহ্যকে বজায় রাখতে আহ্বান জানান।
তিনি দেশে করোনা অতিমারির মোকাবিলায় অগ্রভাগে থাকা যোদ্ধাদের ভূমিকার প্রশংসা করেন। তরুণ লেফটেন্যান্ট এর উদ্দেশ্য তাঁর পরামর্শ, ওষুধ এবং সেবা প্রদান, উভয় ক্ষেত্রে সর্বাধুনিক উন্নয়নের সাথে নিজেদের নিয়োজিত রাখতে হবে। রোগীদের প্রতি সহানুভূতিশীল হয়ে সেবা করতে হবে।
CG/ SB
(Visitor Counter : 84
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রীর পৌরহিত্যে ‘স্টে ইন ইন্ডিয়া অ্যান্ড স্টাডি ইন ইন্ডিয়া’ সম্পর্কিত বিশেষ সভা
নয়াদিল্লি, ২৪ জুলাই, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ নতুন দিল্লিতে মন্ত্রকের উচ্চ পদস্থ আধিকারিক সহ মন্ত্রকের অধীন স্বশাসিত প্রতিষ্ঠান/কারিগরি সংগঠনগুলির প্রধানদের সঙ্গে ‘স্টে ইন ইন্ডিয়া অ্যান্ড স্টাডি ইন ইন্ডিয়া’ বা ভারতে থেকে পঠন-পাঠন চালিয়ে যাওয়া শীর্ষক এক সভার আয়োজন করেন। এই সভায় বিভাগীয় প্রতিমন্ত্রী শ্রী সঞ্জয় ধোত্রে, উচ্চ শিক্ষা সচিব শ্রী অমিত খারে, ইউজিসি-র চেয়ারম্যান শ্রী ডি পি সিং প্রমুখ উপস্থিত ছিলেন। সভায় শ্রী পোখরিয়াল বলেন, কোভিড-১৯ পরিস্থিতির কারণে যে সমস্ত ছাত্রছাত্রী বিদেশে পড়াশুনো চালিয়ে যাওয়ার ইচ্ছে প্রকাশ করেছিলেন, তাঁরাই এখন ভারতে থেকে এখানে পঠন-পাঠনের বিষয়ে চিন্তাভাবনা করছেন। তিনি আরও জানান, বহু ছাত্রছাত্রী সম্পূর্ণ পাঠ্যক্রম শেষ না হওয়ার উদ্বেগ নিয়ে দেশে ফিরছেন এবং মন্ত্রক ছাত্রছাত্রীদের জন্য তাঁদের অধ্যয়ন চালিয়ে যাওয়ার বিষয়ে সর্বাত্মক প্রয়াস নিচ্ছে। এ প্রসঙ্গে মন্ত্রী বলেন, বর্তমান পরিস্থিতি অনুযায়ী, দুটি গুরুত্বপূর্ণ বিষয়কে মন্ত্রক অগ্রাধিকার দিচ্ছে। এগুলি হ’ল – বিদেশে গিয়ে পড়াশুনায় ইচ্ছুক ছাত্রছাত্রীদের দেশে থেকেই প্রয়োজনীয় অধ্যয়নের সুযোগ-সুবিধা মেটানো এবং দ্বিতীয়টি হ’ল – বিদেশ ফেরৎ ছাত্রছাত্রীদের উদ্বেগ দূর করা, যাতে তাঁরা দেশে ফিরে অসমাপ্ত পাঠ্যক্রমের অধ্যয়ন শেষ করতে পারেন।
শ্রী পোখরিয়াল আরও জানান, ২০১৯ – এ প্রায় ৭ লক্ষ ৫০ হাজার ছাত্রছাত্রী পড়াশুনার জন্য বিদেশে গিয়েছিলেন। এর ফলে, বিপুল পরিমাণ বৈদেশিক মুদ্রা সঞ্চিত হওয়ার পরিবর্তে দেশের বাইরে চলে গেছে। সেই সঙ্গে, বহু মেধাবী ছাত্রছাত্রীও অধ্যয়নের জন্য বিদেশেই থেকে গেছেন। এই প্রেক্ষিতে মন্ত্রক বিদেশ ফেরৎ ছাত্রছাত্রীদের অধ্যয়নের সবরকম সুযোগ-সুবিধা প্রদানে প্রয়োজনীয় সবরকম ব্যবস্থা নিয়েছে। সরকারের নীতি অনুসারে, মন্ত্রক ২০২৪ সালের মধ্যে দেশের সমস্ত অগ্রণী শিক্ষা প্রতিষ্ঠানে আসন সংখ্যা ৫০ শতাংশ বাড়ানোর সিদ্ধান্ত নিয়েছে বলে শ্রী নিশাঙ্ক জানান।
সভায় বিভাগীয় প্রতিমন্ত্রী শ্রী সঞ্জয় ধোত্রে বলেন, ছাত্রছাত্রীরা কেন বিদেশে পাড়ি দিচ্ছেন, তার গভীরে প্রোথিত কারণ উপলব্ধি করতে হবে এবং দ্রুত সমস্যার সমাধানে পদক্ষেপ নিতে হবে। তিনি দেশে পর্যাপ্ত পরিকাঠামো গড়ে তোলার ওপর অগ্রাধিকার দিয়ে বলেন, উচ্চ শিক্ষার জন্য ছাত্রছাত্রীরা যাতে বিদেশের পরিবর্তে দেশে অধ্যয়নের সুযোগ গ্রহণ করেন, তার জন্যই মন্ত্রকের এই উদ্যোগ।
আজকের বৈঠকে ইউজিসি-র চেয়ারম্যানের নেতৃত্বে একটি কমিটি গঠন করা হয়েছে, যাতে আরও বেশি সংখ্যক ছাত্রছাত্রী দেশে থেকেই পড়াশুনা করতে পারেন, তার জন্য নীতি-নির্দেশিকা প্রণয়ন করা। এআইসিটিই – এর চেয়ারম্যান কারিগরি প্রতিষ্ঠানগুলির সঙ্গে যুক্ত বিষয়গুলি তত্ত্বাবধান করবেন। এমনকি, আইআইটি, এনআইটি এবং আইআইআইটির মতো উচ্চ শিক্ষা প্রতিষ্ঠানগুলির নির্দেশক, কেন্দ্রীয় বিশ্ববিদ্যালয়গুলির উপাচার্যদের নিয়ে পৃথক একটি উপ-কমিটি গঠন করা হয়েছে। যাঁরা ইউজিএসি এবং এআইসিটিই – এর চেয়ারম্যানকে সাহায্য করবেন। মন্ত্রকের আন্তর্জাতিক সহযোগিতা বিষয়ক যুগ্মসচিব সংশ্লিষ্ট সমস্ত কমিটির মধ্যে সমন্বয়-সাধনের কাজ করবেন। এই কমিটি দু’সপ্তাহের মধ্যে মন্ত্রকের কাছে তার প্রতিবেদন জমা করবে।
(CG/BD/SB
প্রধানমন্ত্রীরদপ্তর
ডেনমার্কে প্রধানমন্ত্রী শ্রী নরেন্দ্র মোদীর প্রেস বিবৃতি
নয়াদিল্লী, ৩ মে, ২০২২
মাননীয়া ডেনমার্কের প্রধানমন্ত্রী,
প্রতিনিধি দলের সদস্যবৃন্দ,
সংবাদ মাধ্যমের বন্ধুরা,
শুভ সন্ধ্যা, নমস্কার,
মাননীয়া প্রধানমন্ত্রী, আমাকে ও আমার প্রতিনিধি দলের সদস্যদের ডেনমার্কে যেভাবে আপনারা স্বাগত জানিয়েছেন তারজন্য আপনাকে এবং আপনার দলের সদস্যদের ধন্যবাদ জানাই। আপনাদের এই সুন্দর দেশে এটি আমার প্রথম সফর। গত অক্টোবরে ভারতে আপনাকে স্বাগত জানানোর সুযোগ আমার হয়েছিল। এই দুটি সফরের মাধ্যমে আমরা দুটি দেশ কাছাকাছি এসেছি এবং এই সম্পর্কে গতি এসেছে। আমাদের দুটি দেশ গণতন্ত্র, মত প্রকাশের স্বাধীনতা ও আইনের শাসনের মতো মূল্যবোধগুলিকে স্বীকৃতি দেয় যা আমাদের দুটি দেশের বিভিন্ন ক্ষেত্রে পরিপূরক শক্তির যোগান দেয়।
বন্ধুগণ,
২০২০-র অক্টোবরে ভারত-ডেনমার্কের ভার্চুয়াল শীর্ষ সম্মেলনে আমরা আমাদের সম্পর্ককে পরিবেশ-বান্ধব কৌশলগত অংশীদারিত্বে উন্নীত করেছি। আজ আমাদের মধ্যে যে আলোচনা হয়েছে সেখানে আমাদের এই পরিবেশ বান্ধব কৌশলগত অংশীদারিত্বের যৌথ কর্ম-পরিকল্পনার আমরা মূল্যায়ণ করেছি।
আমি অত্যন্ত আনন্দিত যে বিভিন্ন ক্ষেত্রে তাৎপর্যপূর্ণভাবে অগ্রগতি লক্ষ্য করা গেছে। এরমধ্যে পুনর্নবীকরণযোগ্য শক্তি, স্বাস্থ্য, বন্দর, জাহাজ চলাচল, বৃত্তীয় অর্থনীতি ও জল ব্যবস্থাপনা উল্লেখযোগ্য। বায়ুশক্তি, জাহাজ চলাচল, কনসালটেন্সি, খাদ্য প্রক্রিয়াকরণ, ইঞ্জিনিয়ারিং সহ বিভিন্ন ক্ষেত্রে ২০০-টি ডেনিশ সংস্থা ভারতে কাজ করছে। অনেক ক্ষেত্রে তাঁরা ভারতে ‘সহজে ব্যবসা করার পরিবেশ’ এবং আমাদের ম্যাক্রো স্তরে অর্থনৈতিক সংস্কারের সুবিধা পাচ্ছে। ভারতীয় পরিকাঠামো ক্ষেত্রে এবং পরিবেশ বান্ধব শিল্পে ডেনিশ সংস্থাগুলি ও ডেনিশ পেনশন তহবিলে বিনিয়োগ করার প্রচুর সুযোগ রয়েছে।
আজ আমরা ভারত-ইউরোপীয় ইউনিয়নের মধ্যে সম্পর্ক, ভারত-প্রশান্ত মহাসাগরীয় অঞ্চল এবং ইউক্রেন সহ বিভিন্ন আঞ্চলিক ও আন্তর্জাতিক বিষয় নিয়ে আলোচনা করেছি। আমরা আশা করি যত শীঘ্র সম্ভব ভারত-ইউরোপীয় ইউনিয়ন মুক্ত বাণিজ্য চুক্তি সংক্রান্ত আলোচনা শেষ হবে। ভারত-প্রশান্ত মহাসাগরীয় অঞ্চলে একটি মুক্ত , সর্বাত্মক ও নিয়ম ভিত্তিক ব্যবস্থাপনার ওপর আমরা গুরুত্ব দিয়েছি। আমরা ইউক্রেনে অবিলম্বে যুদ্ধ বিরতির দাবি জানাচ্ছি এবং সেখানকার সমস্যার সমাধানে কূটনৈতিক স্তরে আলাপ-আলোচনা শুরু করতে হবে। জলবায়ু ক্ষেত্রে সহযোগিতা নিয়েও আমরা মতবিনিময় করেছি। গ্লাসগোতে কপ২৬-এ যে সিদ্ধান্তগুলি নেওয়া হয়েছে তা বাস্তবায়নে ভারত অঙ্গীকারবদ্ধ। সুমেরু অঞ্চলে সহযোগিতার আরও সুযোগের অন্বেষণের প্রশ্নে আমরা একমত হয়েছি।
সুধী,
আপনার নেতৃত্বে ভারত ও ডেনমার্কের মধ্যে সম্পর্ক নতুন একটি উচ্চতায় পৌঁছাবে বলে আমি নিশ্চিত। আগামীকাল ভারত-নর্ডিক দ্বিতীয় শিখর সম্মেলন আয়োজন করার জন্য আপনার প্রতি আমি কৃতজ্ঞ । আজ এখানে বসবাসরত ভারতীয়দের জন্য যে অনুষ্ঠানের আয়োজন করা হয়েছে তার জন্য আপনাকে ধন্যবাদ জানাই কারণ, এই অনুষ্ঠান আয়োজনে আপনি উদ্যোগী হয়েছেন౼ যার মধ্য দিয়ে ভারতীয় সম্প্রদায়ের প্রতি আপনার ভালোবাসা প্রতিফলিত হয়।
ধন্যবাদ
।
CG/CB/NS
(
প্রধানমন্ত্রীরদপ্তর
মরক্কোর বৈদেশিক বাণিজ্য বিষয়ক সচিব শ্রী রাকিয়া এদ্দারহাম প্রধানমন্ত্রীর সঙ্গে সাক্ষাৎ করলেন
নয়াদিল্লি, ১৭ জানুয়ারি, ২০১৯
মরক্কোর শিল্প, বিনিয়োগ, বাণিজ্য ও ডিজিটাল অর্থনীতি মন্ত্রকের বৈদেশিক বাণিজ্য বিষয়ক সচিব শ্রীমতী রাকিয়া এদ্দারহাম আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
শ্রীমতী এদ্দারহাম তাঁর দেশের রাজার শুভেচ্ছাবার্তা প্রধানমন্ত্রীকে জ্ঞাপন করেন। মরক্কোর রাজার সঙ্গে সাক্ষাতের কথা স্মরণ করে প্রধানমন্ত্রী তাঁর সুস্বাস্থ্য ও সার্বিক কল্যাণের পাশাপাশি, মরক্কোবাসীর শান্তি ও সমৃদ্ধি কামনা করেন।
শ্রীমতী এদ্দারহাম বিগত বছরগুলিতে দু’দেশের সম্পর্ক ও সহযোগিতায়, বিশেষ করে আইনি সহায়তা, সাইবার নিরাপত্তা ও মহাকাশ ক্ষেত্রে লক্ষ্যণীয় অগ্রগতির কথাও উল্লেখ করেন। ভারত ও মরক্কোর মধ্যে ঐতিহাসিক নিবিড় সম্পর্কের উল্লেখ করে শ্রী মোদী পারস্পরিক স্বার্থ সংশ্লিষ্ট বিভিন্ন ক্ষেত্রে দ্বিপাক্ষিক সহযোগিতা আরও মজবুত ও গভীর করে তুলতে যে প্রয়াস নেওয়া হচ্ছে, তার প্রশংসা করে বলেন, গুজরাটের সঙ্গেও মরক্কোর বাণিজ্যিক ও বিনিয়োগের সম্পর্ক সুদৃঢ় হয়েছে।
CG/BD/SB
(Visitor Counter : 76